ddrg/super_eurlex huggingface dataset:
Ανακοίνωση της Επιτροπής βάσει του άρθρου 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου

Τροποποίηση των υποχρεώσεων δημόσιας υπηρεσίας από το Ηνωμένο Βασίλειο για τις τακτικές αεροπορικές γραμμές μεταξύ Benbecula και Barra

(2001/C 154/04)

(Κείμενο που παρουσιάζει ενδιαφέρον για τον ΕΟΧ)

1. Το Ηνωμένο Βασίλειο αποφάσισε να τροποποιήσει τις υποχρεώσεις δημόσιας υπηρεσίας για τις τακτικές αεροπορικές γραμμές μεταξύ Stornoway, Benbecula και Barra οι οποίες είχαν ορισθεί στην κοινοποίηση που είχε δημοσιευθεί στην Επίσημη Εφημερίδα των Ευρωπαϊκών Κοινοτήτων C 53 της 4ης Μαρτίου 1995, όπως τροποποιήθηκε στην Επίσημη Εφημερίδα των Ευρωπαϊκών Κοινοτήτων C 143 της 8ης Μαΐου 1998, βάσει του άρθρου 4 παράγραφος 1 στοιχείο α) του κανονισμού (ΕΟΚ) 2408/92 του Συμβουλίου της 23ης Ιουλίου 1992 για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών.

2. Η ισχύουσα υποχρέωση δημόσιας υπηρεσίας θα χωρισθεί σε μια υποχρέωση δημόσιας υπηρεσίας για το δρομολόγιο Stornoway/Benbecula και σε μια για το Benbecula/Barra.

3. Η τροποποιημένη υποχρέωση δημόσιας υπηρεσίας για το Benbecula/Barra έχει ως εξης:

Ελάχιστη συχνότητα

Ένα δρομολόγιο μετ' επιστροφής ημερησίως εκτός Σαββάτου και Κυριακής μεταξύ Benbecula και Barra.

Χωρητικότητα

Η προσφερόμενη χωρητικότητα δεν πρέπει να είναι κάτω των 8 θέσεων για τα δρομολόγια και προς τις δύο κατευθύνσεις.

Τύποι αεροσκαφών

Τα χρησιμοποιούμενα αεροσκάφη πρέπει να είναι κατάλληλα για προσγείωση στο διάδρομο της Barra που περιλαμβάνει το Traigh Mhor Beach.

Ναύλοι

Η τιμή ενός απλού εισιτηρίου δεν πρέπει να υπερβαίνει τις 29,70 GBP.

Ο μέγιστος ναύλος του δρομολογίου μπορεί να αυξάνεται μια φορά ανά έτος με βάση το δείκτη τιμών καταναλωτού του Ηνωμένου Βασιλείου (για όλα τα είδη) ή βάσει οιουδήποτε άλλου δείκτη αντικατάστασής του.

Άλλες μεταβολές στο ύψος των ναύλων δεν επιτρέπονται χωρίς προηγουμένως τη γραπτή συναίνεση του Comhairle nan Eilean Siar (το συμβούλιο των Δυτικών Νήσων της Σκωτίας).

Ο νέος μέγιστος ναύλος του δρομολογίου πρέπει να κοινοποιείται στις Αρχές Πολιτικής Αεροπορίας και την Ευρωπαϊκή Επιτροπή και τείθεται σε εφαρμογή μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ανακοίνωση για την επικείμενη λήξη ορισμένων μέτρων αντιντάμπινγκ

(2001/C 165/05)

1. Η Επιτροπή ανακοινώνει ότι αν δεν αρχίσει επανεξέταση σύμφωνα με την ακόλουθη διαδικασία, τα κατωτέρω μέτρα αντιντάμπινγκ θα λήξουν την ημερομηνία που αναφέρεται στον κατωτέρω πίνακα, σύμφωνα με τις διατάξεις του άρθρου 11 παράγραφος 2 του κανονισμού (ΕΚ) αριθ. 384/96 του Συμβουλίου(1), της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας.

2. Διαδικασία

Οι κοινοτικοί παραγωγοί δύνανται να υποβάλουν γραπτώς αίτηση επανεξέτασης. Η αίτηση αυτή πρέπει να περιέχει επαρκή αποδεικτικά στοιχεία σύμφωνα με τα οποία η άρση των μέτρων αυτών θα μπορούσε να οδηγήσει στη συνέχιση ή την επανάληψη των πρακτικών ντάμπινγκ και της ζημίας.

Σε περίπτωση κατά την οποία η Επιτροπή αποφασίσει να επανεξετάσει τα εν λόγω μέτρα, οι εισαγωγείς, οι εξαγωγείς, οι αντιπρόσωποι της εξάγουσας χώρας και οι κοινοτικοί παραγωγοί θα έχουν τη δυνατότητα να αναπτύξουν, να απορρίψουν ή να σχολιάσουν τα θέματα που εκτίθενται στην αίτηση επανεξέτασης.

3. Προθεσμία

Οι κοινοτικοί παραγωγοί μπορούν να υποβάλουν γραπτώς αίτηση επανεξέτασης, δυνάμει του προαναφερθέντος άρθρου 11 παράγραφος 2, η οποία πρέπει να περιέλθει στην Επιτροπή των Ευρωπαϊκών Κοινοτήτων, Γενική Διεύθυνση Εμπορίου (Τμήμα Β-1), rue de la Loi/Wetstraat 200, B-1049 Βρυξέλλες(2), μετά τη δημοσίευση της παρούσας ανακοίνωσης και το αργότερο τρεις μήνες πριν από την ημερομηνία που αναγράφεται στον κατωτέρω πίνακα.

4. Η παρούσα ανακοίνωση δημοσιεύεται σύμφωνα με το άρθρο 11 παράγραφος 2 του κανονισμού (ΕΚ) αριθ. 384/96 της 22ας Δεκεμβρίου 1995.

>ΘΕΣΗ ΠΙΝΑΚΑ>

(1) ΕΕ L 56 της 6.3.1996, σ. 1, όπως τροποποιήθηκε τελευταία από τον κανονισμό (ΕΚ) αριθ. 2238/2000 (ΕΕ L 257 της 11.10.2000, σ. 2).

(2) Τέλεξ COMEU 21877· φαξ (32-2) 295 65 05.
Ανακοίνωση για τη λήξη ορισμένων μέτρων αντιντάμπινγκ

(2001/C 165/04)

Μετά τη δημοσίευση ανακοίνωσης για την επικείμενη λήξη ισχύος των μέτρων(1), για την οποία δεν λήφθηκε καμία αίτηση επανεξέτασης, η Επιτροπή κοινοποιεί ότι τα προαναφερόμενα μέτρα αντιντάμπινγκ πρόκειται να λήξουν σύντομα.

Η ανακοίνωση αυτή δημοσιεύεται σύμφωνα με το άρθρο 11 παράγραφος 2 του κανονισμού (ΕΚ) αριθ. 384/96 του Σουμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(2).

>ΘΕΣΗ ΠΙΝΑΚΑ>

(1) ΕΕ C 361 της 15.12.2000, σ. 2.

(2) ΕΕ L 56 της 6.3.1996, σ. 1, όπως τροποποιήθηκε τελευταία από τον κανονισμό (ΕΚ) αριθ. 2238/2000 του Συμβουλίου (ΕΕ L 257 της 11.10.2000, σ. 2).
Ανακοίνωση της Επιτροπής για την ενημέρωση του καταλόγου των υπό εξέταση μερών σύμφωνα με τον κανονισμό (ΕΚ) αριθ. 88/97 της Επιτροπής σχετικά με την άδεια για απαλλαγή της εισαγωγής ορισμένων εξαρτημάτων ποδηλάτων καταγωγής Λαϊκής Δημοκρατίας της Κίνας από την επέκταση του δασμού αντιντάμπινγκ και την άρση της αναστολής της καταβολής του επεκταθέντος δασμού που χορηγήθηκε σε ορισμένα μέρη

(2001/C 170/03)

Ο κανονισμός (ΕΚ) αριθ. 88/97 της Επιτροπής(1) της 20ής Ιανουαρίου, επιτρέπει την απαλλαγή από τον επεκταθέντα δασμό αντιντάμπινγκ στις εισαγωγές ορισμένων εξαρτημάτων ποδηλάτων καταγωγής Λαϊκής Δημοκρατίας της Κίνας. Ο εν λόγω δασμός προέκυψε από την επέκταση μέσω του κανονισμού (ΕΚ) αριθ. 71/97 του Συμβουλίου(2) του δασμού αντιντάμπινγκ που επιβλήθηκε με τον κανονισμό (ΕΟΚ) αριθ. 2474/93 του Συμβουλίου(3) και διατηρήθηκε σε ισχύ με τον κανονισμό (ΕΚ) αριθ. 1524/2000 του Συμβουλίου(4). Το παράρτημα Ι του κανονισμού (ΕΚ) αριθ. 88/97 της Επιτροπής περιλαμβάνει κατάλογο των μερών για τα οποία οι αιτήσεις για άδεια απαλλαγής από τον επεκταθέντα δασμό που επιβλήθηκε με τον κανονισμό (ΕΚ) αριθ. 71/97 βρίσκονταν υπό εξέταση.

Τα ενδιαφερόμενα μέρη ενημερώνονται σχετικά με την υποβολή περαιτέρω αιτήσεων για απαλλαγή, σύμφωνα με το άρθρο 3 του κανονισμού (ΕΚ) αριθ. 88/97 της Επιτροπής, καθώς και για αιτήσεις οι οποίες βρίσκονται ακόμα υπό εξέταση στο στάδιο αυτό. Η αναστολή από τον επεκταθέντα δασμό, ύστερα από την υποβολή των αιτήσεων, τέθηκε σε ισχύ όπως φαίνεται στο παράρτημα Ι της παρούσας ανακοίνωσης, το οποίο αποτελεί έναν ενημερωμένο κατάλογο των υπό εξέταση μερών.

Επιπλέον, ορισμένα μέρη τα οποία είχαν ζητήσει απαλλαγή από την καταβολή του επεκταθέντος δασμού, απέσυραν εν συνεχεία τις αιτήσεις τους. Τα σχετικά μέρη απαριθμούνται στο παράρτημα ΙΙ της παρούσας ανακοίνωσης. Ως εκ τούτου, πρέπει να αρθεί, ως προς αυτά τα μέρη, η αναστολή από την ημερομηνία έναρξης ισχύος της που δίνεται στο εν λόγω παράρτημα.

(1) ΕΕ L 17 της 21.1.1997, σ. 17.

(2) ΕΕ L 16 της 18.1.1997, σ. 55.

(3) ΕΕ L 228 της 9.9.1993, σ. 1.

(4) ΕΕ L 175 της 14.7.2000, σ. 39.

ΠΑΡΑΡΤΗΜΑ I

Υπό εξέταση μέρη

>ΘΕΣΗ ΠΙΝΑΚΑ>

ΠΑΡΑΡΤΗΜΑ II

Μέρη για τα οποία αίρεται η αναστολή

>ΘΕΣΗ ΠΙΝΑΚΑ>
Τροποποίηση στην ανακοίνωση της Επιτροπής σχετικά με τα χαρακτηριστικά των προϊόντων που παρέχονται στο πλαίσιο της κοινοτικής επισιτιστικής βοήθειας(1)

(2001/C 174/03)

Στη σελίδα 1, οι "Παρατηρήσεις γενικής φύσεως" αντικαθίστανται από το ακόλουθο κείμενο: "ΠΑΡΑΤΗΡΗΣΕΙΣ ΓΕΝΙΚΗΣ ΦΥΣΕΩΣ

Η αναφορά στην πρόσκληση υποβολής προσφορών στα διάφορα σημεία της παρούσας δημοσίευσης καλύπτει τις ενδεχόμενες προκαταρκτικές παρατηρήσεις, ανά ομάδα προϊόντων, καθώς επίσης και τις παρατηρήσεις που αναφέρονται κατωτέρω.

Όταν γίνεται αναφορά σε διάφορους κανονισμούς, οδηγίες ή διεθνείς κανόνες πρέπει να λαμβάνεται υπόψη κάθε ενδεχόμενη τροποποίηση ή κατάργηση, δηλαδή η απόδοση που εφαρμόζεται κατά την ημερομηνία που προβλέπεται για την υποβολή των προσφορών.

Η διακίνηση στην κοινοτική αγορά προϋποθέτει ότι το προϊόν που πρόκειται να παραδοθεί έχει καλλιεργηθεί ή έχει μεταποιηθεί στο έδαφος της Ευρωπαϊκής Ένωσης.

Όλα τα προϊόντα πρέπει να είναι προοριζόμενα για την ανθρώπινη διατροφή και ποιότητας υγιούς, ανόθευτης και σύμφωνης με τα συναλλακτικά ήδη. Όσον αφορά την υγιεινή και την καταλληλότητα των προϊόντων (υπολείμματα φυτοφαρμάκων, βαρέα μέταλλα κ.λπ.), καθώς και τα προαιρετικά συστατικά (μέσα κατεργασίας, βιταμίνες, ανόργανα άλατα και αμινοξέα), εφαρμόζονται οι κανόνες του κώδικα τροφίμων.

Ενδεχομένως, στην προκήρυξη διευκρινίζονται τα πιστοποιητικά που οφείλει να διαβιβάσει ο προμηθευτής, κατά την παράδοση, στο δικαιούχο ή στον εκπρόσωπό του."

Στη σελίδα 14, οι "Προκαταρκτικές παρατηρήσεις" αντικαθίστανται από το ακόλουθο κείμενο: "Προκαταρκτικές παρατηρήσεις

Η παρασκευή του γάλακτος σε σκόνη πρέπει να πραγματοποιείται μετά την ανάθεση της σύμβασης προμήθειας.

Οι μέθοδοι ελέγχου για το γάλα σε σκόνη είναι οι μέθοδοι που προβλέπονται στο παράρτημα του κανονισμού (ΕΚ) αριθ. 1854/96 (ΕΕ L 246 της 27.9.1996, σ. 5)."

(1) ΕΕ C 312 της 31.10.2000, σ. 1.
Ανακοίνωση της Επιτροπής κατ' εφαρμογή των άρθρων 2 και 3 του κανονισμού (ΕΟΚ) αριθ. 3769/92 της Επιτροπής της 21ης Δεκεμβρίου 1992(1), σχετικά με την εφαρμογή και τροποποίηση του κανονισμού (ΕΟΚ) αριθ. 3677/90 του Συμβουλίου για θέσπιση μέτρων για την πρόληψη της διοχέτευσης ορισμένων ουσιών στην παράνομη παρασκευή ναρκωτικών και ψυχοτρόπων ουσιών(2)

(2001/C 180/03)

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

(1) ΕΕ L 383 της 29.12.1992, σ. 17· κανονισμός όπως τροποποιήθηκε τελευταία από τον κανονισμό (ΕΚ) αριθ. 2093/97 (ΕΕ L 292 της 25.10.1997, σ. 11).

(2) ΕΕ L 357 της 20.12.1990, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1116/2001 του Συμβουλίου της 5ης Ιουνίου 2001 (ΕΕ L 153 της 8.6.2001, σ. 4).
Ανακοίνωση της Επιτροπής, στο πλαίσιο της εφαρμογής της οδηγίας 89/106/ΕΟΚ του Συμβουλίου

(2001/C 180/04)

(Κείμενο που παρουσιάζει ενδιαφέρον για τον ΕΟΧ)

(Δημοσίευση τίτλων και στοιχείων αναφοράς εναρμονισμένων προτύπων βάσει της οδηγίας)

>ΘΕΣΗ ΠΙΝΑΚΑ>
Κατάλογος των οργανισμών και εργαστηρίων που έχουν εξουσιοδοτηθεί από τρίτες χώρες για την κατάρτιση των εγγράφων τα οποία συνοδεύουν όλες τις εισαγωγές οίνων στην Κοινότητα [άρθρο 29 παράγραφος 1 του κανονισμού (ΕΚ) αριθ. 883/2001 της Επιτροπής - Επίσημη Εφημερίδα L 128 της 10ης Μαΐου 2001]

(2001/C 184/01)

(Ο κατάλογος αυτός αντικαθιστά τον κατάλογο που δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 46 της 19ης Φεβρουαρίου 1999, σ. 73.)

>ΘΕΣΗ ΠΙΝΑΚΑ>
Παρουσίαση με σχόλια των οργανωμένων αγορών και των εθνικών διατάξεων για την εφαρμογή σχετικών απαιτήσεων της ISD (οδηγία 93/22/ΕΟΚ του Συμβουλίου)

(2001/C 120/03)

Το άρθρο 16 της οδηγίας 93/22/ΕΟΚ για τις επενδυτικές υπηρεσίες(1) εξουσιοδοτεί κάθε κράτος μέλος να υπαγάγει στο καθεστώς της "οργανωμένης αγοράς" τις αγορές που λειτουργούν στο έδαφός του και συμμορφώνονται με τις κανονιστικές ρυθμίσεις του.

Το άρθρο 1 παράγραφος 13 της οδηγίας 93/22/ΕΟΚ ορίζει την "οργανωμένη αγορά" ως την αγορά στην οποία διαπραγματεύονται οι χρηματοπιστωτικοί τίτλοι που αναφέρονται στο τμήμα Β του παραρτήματος της οδηγίας για τις επενδυτικές υπηρεσίες και η οποία:

- αναγνωρίζεται ως οργανωμένη αγορά από το κράτος μέλος καταγωγής της [το οποίο ορίζεται σύμφωνα με το άρθρο 1 παράγραφος 6 στοιχείο γ) της ΟΕΥ],

- λειτουργεί κανονικά,

- χαρακτηρίζεται από το γεγονός ότι οι διατάξεις που θεσπίζουν ή εγκρίνουν οι αρμόδιες αρχές διέπουν τους όρους λειτουργίας της αγοράς, τους όρους πρόσβασης στην αγορά και, εφόσον εφαρμόζεται η οδηγία αριθ. 79/279/ΕΟΚ για την εισαγωγή κινητών αξιών σε χρηματιστήρια αξίων, τους όρους εισαγωγής στο χρηματιστήριο που καθορίζεται στην οδηγία αυτή ή, εφόσον η οδηγία αυτή δεν εφαρμόζεται, τις προϋποθέσεις που πρέπει να πληροί ένας χρηματοπιστωτικός τίτλος για να γίνει δεκτός προς διαπραγμάτευση στην αγορά,

- συμμορφώνεται με όλες τις απαιτήσεις γνωστοποίησης πληροφοριών και διαφάνειας που επιβάλλονται σύμφωνα με τα άρθρα 20 και 21 της ΟΕΥ.

Το άρθρο 16 της οδηγίας 93/22/ΕΟΚ απαιτεί από κάθε κράτος μέλος να διατηρεί και να ενημερώνει τον κατάλογο των οργανωμένων αγορών τις οποίες έχει αναγνωρίσει. Οι πληροφορίες αυτές πρέπει να ανακοινώνονται στα άλλα κράτη μέλη και στην Επιτροπή. Δυνάμει του ίδιου άρθρου, η Επιτροπή υποχρεούται να δημοσιεύει, μια φορά κατ' έτος, τους καταλόγους οργανωμένων αγορών που της κοινοποιούνται. Ο παρών κατάλογος καταρτίστηκεε σύμφωνα με την απαίτηση αυτή.

Ο συνημμένος κατάλογος αναφέρει την ονομασία των μεμονωμένων αγορών που θεωρούνται από τις αρμόδιες αρχές ότι πληρούν τις προϋποθέσεις του ορισμού της "οργανωμένης αγοράς". Αναφέρει επιπλέον τον φορέα που ευθύνεται για τη λειτουργία των αγορών και την αρμόδια αρχή για τον καθορισμό ή την έγκριση των κανόνων λειτουργίας της αγοράς.

Ως αποτέλεσμα της μείωσης των εμποδίων στην είσοδο στις αγορές και της εξειδίκευσής τους σε συνάρτηση με το είδος των διαπραγματευόμενων τίτλων, ο κατάλογος των "οργανωμένων αγορών" υπόκειται πλέον σε πολύ πιο συχνές αλλαγές. Για το λόγο αυτό, επιπλέον της ετήσιας δημοσίευσης του καταλόγου στην Επίσημη Εφημερίδα των Ευρωπαϊκών Κοινοτήτων, η Επιτροπή θα διατηρεί μια ενημερωμένη έκδοση του καταλόγου στον επίσημο διαδικτυακό τόπο της

(http://europa.eu.int/comm/internal_market/en/finances/mobil/isdlist_el.pdf).

Ο κατάλογος αυτός θα ενημερώνεται τακτικά βάσει των πληροφοριών που θα ανακοινώνουν οι εθνικές αρχές. Οι αρχές αυτές καλούνται να συνεχίσουν να γνωστοποιούν στην Επιτροπή τις προσθήκες ή διαγραφές από τον κατάλογο των οργανωμένων αγορών των οποίων το κράτος τους είναι το κράτος μέλος καταγωγής.

>ΘΕΣΗ ΠΙΝΑΚΑ>

(1) ΕΕ L 141 της 11.6.1993, σ. 27.
Ανακοίνωση για την επικείμενη λήξη ορισμένων μέτρων αντιντάμπινγκ

(2001/C 122/02)

1. Η Επιτροπή ανακοινώνει ότι, εάν δεν αρχίσει επανεξέταση σύμφωνα με την ακόλουθη διαδικασία, τα κατωτέρω μέτρα αντιντάμπινγκ θα λήξουν την ημερομηνία που αναφέρεται στον κατωτέρω πίνακα, σύμφωνα με τις διατάξεις του άρθρου 11 παράγραφος 2 του κανονισμού (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(1).

2. Διαδικασία

Οι κοινοτικοί παραγωγοί δύνανται να υποβάλουν γραπτώς αίτηση επανεξέτασης. Η αίτηση αυτή πρέπει να περιέχει επαρκή αποδεικτικά στοιχεία σύμφωνα με τα οποία η άρση των μέτρων αυτών θα μπορούσε να οδηγήσει στη συνέχιση ή την επανάληψη των πρακτικών ντάμπινγκ και της ζημίας.

Σε περίπτωση κατά την οποία η Επιτροπή αποφασίσει να επανεξετάσει τα εν λόγω μέτρα, οι εισαγωγείς, οι εξαγωγείς, οι αντιπρόσωποι της εξάγουσας χώρας και οι κοινοτικοί παραγωγοί θα έχουν τη δυνατότητα να αναπτύξουν, να απορρίψουν ή να σχολιάσουν τα θέματα που εκτίθενται στην αίτηση επανεξέτασης.

3. Προθεσμία

Οι κοινοτικοί παραγωγοί μπορούν να υποβάλουν γραπτώς αίτηση επανεξέτασης, δυνάμει του προαναφερθέντος άρθρου 11 παράγραφος 2, η οποία πρέπει να περιέλθει στην Ευρωπαϊκή Επιτροπή, Γενική Διεύθυνση Εμπορίου (Τμήμα Β-1) rue de la Loi/Wetstraat 200, B-1049 Βρυξέλλες(2), μετά τη δημοσίευση της παρούσας ανακοίνωσης και το αργότερο τρεις μήνες πριν από την ημερομηνία που αναγράφεται στον κατωτέρω πίνακα.

4. Η παρούσα ανακοίνωση δημοσιεύεται σύμφωνα με το άρθρο 11 παράγραφος 2 του κανονισμού (ΕΚ) αριθ. 384/96.

>ΘΕΣΗ ΠΙΝΑΚΑ>

(1) ΕΕ L 56 της 6.3.1996, σ. 1, όπως τροποποιήθηκε τελευταία από τον κανονισμό (ΕΚ) αριθ. 2238/2000 (ΕΕ L 257 της 11.10.2000, σ. 2).

(2) Τέλεξ: COMEU 21877· φαξ: (32-2) 295 65 05.
Ανακοίνωση της Επιτροπής σχετικά με τις άδειες σιδηροδρομικών επιχειρήσεων

(2001/C 130/08)

Σύμφωνα με το άρθρο 11 παράγραφος 8 της οδηγίας 95/18/ΕΚ του Συμβουλίου της 19ης Ιουνίου 1995 σχετικά με τις άδειες σιδηροδρομικών επιχειρήσεων, η Επιτροπή έχει την υποχρέωση να ενημερώνει τα κράτη μέλη σε ό,τι αφορά τις άδειες που εκδίδονται. Οι κυριότερες πτυχές μιας άδειας που εκδίδεται από την υπηρεσία του σημείου 2 εμφαίνονται στη συνέχεια

1. Όνομα και διεύθυνση της επιχείρησης: SJ AB , S - 105 50 Στοκχόλμη

2. Υπηρεσία έκδοσης: Järnvägsinspektionen (Επιθεώρηση σιδηροδρόμων) , Box 858 , S - 781 28 Borlänge

3. Ημερομηνία έκδοσης της απόφασης: 19 Μαρτίου 2001

Εκδίδεται για πρώτη φορά

>PIC FILE= "C_2001130EL.000702.EPS">

Αναστέλλεται [square ]

Ανακαλείται [square ]

Τροποποιείται [square ]

4. Αριθμός της άδειας: J 01-528/81

5. Όροι και προϋποθέσεις: -

6. Παρατηρήσεις που αφορούν μια αναστολή, ανάκληση ή τροποποίηση: -

7. Άλλες παρατηρήσεις: -

8. Αρμόδιος για την πραγματοποίηση επαφών με την υπηρεσία έκδοσης: (όνομα, αριθμός τηλεφώνου και τηλεομοιοτυπικού, διεύθυνση ηλεκτρονικού ταχυδρομείου)

Ulrik Bergman , Τηλ. (46-243) 44 60 16 , φαξ (46-243) 44 60 05 , e-mail: ulrik.bergman@jarnvagsinsp.se
Κοινοποίηση σύμφωνα με το άρθρο 95 παράγραφος 4 της συνθήκης ΕΚ - Έγκριση διατήρησης εθνικής νομοθεσίας που παρεκκλίνει από τις διατάξεις ενός κοινοτικού μέτρου εναρμόνισης

(2001/C 130/02)

(Κείμενο που παρουσιάζει ενδιαφέρον για τον ΕΟΧ)

1. Στις 25 Ιανουαρίου 2001 η Ομοσπονδιακή Δημοκρατία της Γερμανίας κοινοποίησε εθνική νομοθεσία προς διατήρηση παρά την έκδοση της οδηγίας 2000/38/ΕΚ(1) για την τροποποίηση του κεφαλαίου Vα της οδηγίας 75/319/ΕΟΚ του Συμβουλίου(2) σχετικά με τη φαρμακοεπαγρύπνηση.

2. Το άρθρο 95 παράγραφος 4 ορίζει ότι εάν, αφού το Συμβούλιο ή η Επιτροπή θεσπίσουν ένα μέτρο εναρμόνισης, ένα κράτος μέλος θεωρεί αναγκαίο να διατηρήσει εθνικές διατάξεις που δικαιολογούνται από τις επιτακτικές ανάγκες που προβλέπονται στο άρθρο 30 ή διατάξεις σχετικές με την προστασία του περιβάλλοντος ή του χώρου εργασίας, τις κοινοποιεί στην Επιτροπή, μαζί με τους λόγους διατήρησής τους.

3. Η Επιτροπή, εντός έξι μηνών από τη σχετική κοινοποίηση, εγκρίνει ή απορρίπτει τις εν λόγω εθνικές διατάξεις, αφού εξακριβώσει εάν αποτελούν ή όχι μέσο αυθαίρετων διακρίσεων ή συγκεκαλυμμένο περιορισμό του εμπορίου μεταξύ των κρατών μελών, και εάν συνιστούν ή όχι εμπόδιο στη λειτουργία της εσωτερικής αγοράς.

4. Η κοινοποιηθείσα εθνική νομοθεσία υποχρεώνει τη φαρμακευτική επιχείρηση να ενημερώνει τη σχετική ομοσπονδιακή αρχή της Γερμανίας, εντός 15 ημερών, σχετικά με όλες τις πιθανές σοβαρές ανεπιθύμητες ενέργειες, ανεξάρτητα από το αν αναμένονται ή όχι και από το αν σημειώνονται εντός ή εκτός της Κοινότητας. Αντίθετα, οι τροποποιημένες διατάξεις της οδηγίας 75/319/ΕΟΚ υποχρεώνουν τον κάτοχο άδειας κυκλοφορίας να αναφέρουν τις πιθανές σοβαρές ανεπιθύμητες ενέργειες μόνο στην αρμόδια αρχή του κράτους μέλους στο οποίο συνέβη το περιστατικό. Εάν οι πιθανές σοβαρές ανεπιθύμητες ενέργειες σημειώνονται στην επικράτεια τρίτης χώρας, υπάρχει υποχρέωση σχετικής δήλωσης μόνο για τις μη αναμενόμενες ανεπιθύμητες ενέργειες.

5. Οι γερμανικές αρχές αιτιολογούν το αίτημά τους αναφερόμενοι στο υψηλότερο δυνατό επίπεδο προστασίας της δημόσιας υγείας κατά τη χρήση φαρμακευτικών προϊόντων που δεν θα μπορούσε να διασφαλιστεί μετά την εφαρμογή της οδηγίας 2000/38/ΕΚ. Επιπλέον, ισχυρίζονται ότι οι εθνικές διατάξεις δεν αποτελούν μέσο αυθαίρετων διακρίσεων ή συγκεκαλυμμένο περιορισμό του εμπορίου μεταξύ των κρατών μελών, ούτε συνιστούν εμπόδιο στη λειτουργία της εσωτερικής αγοράς.

6. Περισσότερες πληροφορίες σχετικά με το αίτημα της Γερμανίας διατίθενται στην ακόλουθη διεύθυνση: RD Dr. Heinz Haage Bundesministerium für Gesundheit Referat 112 D - 53108 Bonn Τηλ. (49-228) 941 11 21 ή (49-1888) 441 11 21 Φαξ (49-228) 941 48 43 ή (49-1888) 441 48 43 e-mail: Haage@bmg.bund.de

Αρμόδια υπηρεσία στην Ευρωπαϊκή Επιτροπή: Ευρωπαϊκή Επιτροπή Γενική Διεύθυνση "Επιχειρήσεις"

Διοικητική Μονάδα F-2: Φαρμακευτικά προϊόντα

Rue d'Arlon/Aarlenstraat 88 (1/39) B - 1040 Brussels Τηλ. (32-2) 295 35 39 Φαξ (32-2) 296 15 20 e-mail: nils.behrndt@cec.eu.int

(1) ΕΕ L 139 της 10.6.2000, σ. 28.

(2) ΕΕ L 147 της 9.6.1975, σ. 13.
Ανακοίνωση της Επιτροπής στο πλαίσιο της εφαρμογής της οδγηίας 94/25/ΕΚ του Ευρωπαϊκού Κοινοβουλίου και του Συμβουλίου, της 16ης Ιουνίου 1994, σχετικά με τα σκάφη αναψυχής(1)

(2001/C 138/05)

(Κείμενο που παρουσιάζει ενδιαφέρον για τον ΕΟΧ)

(Δημοσίευση τίτλων και στοιχείων ευρωπαϊκών εναρμονισμένων προτύπων βάσει της οδηγίας)

>ΘΕΣΗ ΠΙΝΑΚΑ>

ΣΗΜΕΙΩΣΗ:

- Κάθε αίτηση για παροχή πληροφοριών σχετικά με τα πρότυπα πρέπει να απευθύνεται είτε στους ευρωπαϊκούς είτε στους εθνικούς οργανισμούς τυποποίησης των οποίων ο κατάλογος(2) επισυνάπτεται ως παράρτημα στην οδηγία 98/34/ΕΚ του Ευρωπαϊκού Κοινοβουλίου και του Συμβουλίου(3), όπως τροποποιήθηκε από την οδηγία 98/48/ΕΚ(4).

- Η δημοσίευση των στοιχείων αυτών στην Επίσημη Εφημερίδα των Ευρωπαϊκών Κοινοτήτων δεν σημαίνει ότι τα πρότυπα είναι διαθέσιμα σε όλες τις κοινοτικές γλώσσες.

- Η Επιτροπή εξασφαλίζει την ενημέρωση του παρόντος καταλόγου.

(1) ΕΕ L 164 της 30.6.1994, σ. 15.

(2) ΕΕ L 32 της 10.2.1996, σ. 32.

(3) ΕΕ L 204 της 21.7.1998, σ. 37.

(4) ΕΕ L 217 της 5.8.1998, σ. 18.
Ανακοίνωση σχετικά με τα μέτρα αντιντάμπινγκ που ισχύουν για τις εισαγωγές στην Κοινότητα νημάτων από πολυεστέρες καταγωγής, μεταξύ άλλων, Τουρκίας: τροποποίηση της ονομασίας της εταιρείας που υπόκειται σε ατομικό συντελεστή δασμού αντιντάμπινγκ

(2001/C 143/02)

Οι εισαγωγές νημάτων από πολυεστέρες καταγωγής, μεταξύ άλλων, Τουρκίας υπόκεινται σε οριστικά μέτρα αντιντάμπινγκ, που επιβλήθηκαν με τον κανονισμό (ΕΚ) αριθ. 3905/88 του Συμβουλίου(1).

Η Sasa Artificial and Synthetic Fibres Inc., μια τουρκική εταιρεία της οποίας οι εξαγωγές στην Κοινότητα νημάτων από πολυεστέρες υπόκεινται σε ατομικό συντελεστή δασμού 3,3 % και 8,7 % για τα νήματα από πολυεστέρες με ίνες μερικώς προσανατολισμένες (POY) και τα νήματα από πολυεστέρες με ίνες ελαστικοποιημένες (PTY) αντίστοιχα, που επιβλήθηκε από τον προαναφερόμενο κανονισμό, ενημέρωσε την Επιτροπή σχετικά με την αλλαγή της ονομασίας της σε Sasa Dupont Sabanci Polyester Sanayi AS από 1ης Αυγούστου 2000. Η Επιτροπή εξέτασε τις πληροφορίες που υποβλήθηκαν, οι οποίες αποδεικνύουν ότι όλες οι δραστηριότητες της εταιρείας που συνδέονται με την κατασκευή, τις πωλήσεις και τις εξαγωγές νημάτων από πολυεστέρες δεν επηρεάζονται από την αλλαγή της ονομασίας. Η Επιτροπή διαπιστώνει ότι η αλλαγή της ονομασίας δεν επηρεάζει κατά κανένα τρόπο τις διαπιστώσεις που περιλαμβάνονται στον κανονισμό (ΕΚ) αριθ. 3905/88 του Συμβουλίου ή στον κανονισμό (ΕΚ) αριθ. 1074/96 του Συμβουλίου(2), και επομένως συνάγει το συμπέρασμα ότι η αλλαγή της ονομασίας δεν αίρει το δικαίωμα της εταιρείας να επωφελείται από τους ατομικούς συντελεστές του δασμού που εφαρμόζονταν στην εταιρεία με την προηγούμενη ονομασία της Sasa Artificial and Synthetic Fibres Inc.

Ως εκ τούτου, η αναφορά στην εταιρεία Sasa Artificial and Synthetic Fibres Inc., Adana, πρέπει να γίνεται ως Sasa Dupont Sabanci Polyester Sanayi AS στα άρθρα 1 και 2 του κανονισμού (ΕΚ) αριθ. 3905/88 από 1ης Αυγούστου 2000.

Οι συμπληρωματικοί κωδικοί Taric 8895 για τα νήματα POY και 8166 για τα νήματα PTY που είχαν αποδοθεί προηγουμένως στην Sasa Artificial and Synthetic Fibres Inc. εξακολουθούν να ισχύουν για την εταιρεία με τη νέα ονομασία της, Sasa Dupont Sabanci Polyester Sanayi AS.

(1) ΕΕ L 347 της 16.12.1988, σ. 10, όπως τροποποιήθηκε τελευταία από τον κανονισμό (ΕΚ) αριθ. 2010/2000 του Συμβουλίου (ΕΕ L 241 της 26.9.2000, σ. 1).

(2) ΕΕ L 141 της 14.4.1996, σ. 45.